เป็นอำนาจศาลพิจารณาปล่อยตัวแกนนำชุมนุม ไม่สามารถก้าวล่วงได้ ยืนยันรัฐบาลไม่ห้ามการชุมนุม
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการเรียกร้องให้ปล่อยตัวแกนนำกลุ่มผู้ชุมนุมที่กระทำผิดตามมาตรา 112 ว่าต้องดูในข้อกฎหมาย ที่ต้องมองว่าหากเป็นรัฐบาล เป็นศาล เป็นเจ้าหน้าที่เองคิดว่าจะทำได้หรือไม่ ต้องนึกถึงคดีอื่นๆ ด้วย ว่าทำได้หรือไม่ เป็นการทำให้ข้อกฎหมายเสียหายไปทั้งหมด เมื่อกระทำความผิดก็ต้องต่อสู้คดี ซึ่งรัฐบาลจะดูแลตามหลักสิทธิมนุษยชนเมื่อเข้ากระบวนการยุติธรรมนายกรัฐมนตรี ยืนยันว่า รัฐบาลไม่ได้ห้ามการชุมนุมที่เป็นไปตามกฎหมาย แต่หากเป็นสิ่งที่ศาลพิจารณา ว่าเป็นเรื่องที่ผิดกฎหมายก็เป็นเรื่องของการพิจารณามา จะให้ประกันหรือไม่ให้ประกันตัวก็เป็นเรื่องของศาล ตนเองไม่สามารถก้าวล่วงได้ ย้ำว่าตนเองไม่ได้ต้องการใช้กฎหมายไปทำร้ายใคร เพราะกฎหมายเป็นของทุกคนนอกจากนี้ นายกรัฐมนตรี กล่าวว่า เป็นเรื่องที่น่ายินดีที่เจ้าหน้าที่ตำรวจสามารถจับกุมมือวางระเบิดได้ แต่สื่อไม่ควรถามว่าเป็นการจัดฉากของรัฐบาลหรือไม่ โดยยืนยันว่าไม่มีนโยบายให้ทำเช่นนั้น ซึ่งคนที่ถูกจับได้ก็รับสารภาพแล้วว่าเป็นผู้ทำเอง